Tydens die eerste benoude weke van die inperking het ek nogal skerp verlang na ’n tydverdryf wat my al jare lank plesier verskaf, naamlik om mense dop te hou.
’n Koppie koffie en ’n tafel op die sypaadjie of naby die venster is al wat ek nodig het om ure lank besig te bly, maak nie saak in watter land nie. ’n Tou in die supermark of 'n geluier in druk verkeer is ook geleenthede om inligting oor die mensdom in te samel...